Diari Oficial de la Generalitat Valenciana


Sumari del DOGV 6172, del 24-12-2009 (2009/13257)

Notificació de la sentència 675/2009 del judici de divorci contenciós 233/2009.
-------------------------------------------------------------------------------

### Dades del document

Número de DOGV
:   6172

Data del DOGV
:   24-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13797


Data del document
:   13-11-2009

Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència 675/2009 del judici de divorci contenciós 233/2009. [2009/13994]  
Judici de divorci contenciós 000233/2009-R  
Part demandant: Miguel Sudqui Fajarnes.  
Part demandada: Fraiha Jabari.  
Sobre: divorcis no consensuats.  
En el judici a què es fa referència s'ha dictat la resolució que té l'encapçalament i la dispositiva següents:   
«Sentència número 000675/2009   
València, 12 de novembre de 2009   
Rafael Carbona Rosaleñ, magistrat jutge del Jutjat de Primera Instància número 26 de València, he vist aquestes actuacions de divorci, tramitades davant d'aquest Jutjat amb el número 233/2009 a instàncies de Miguel Sudqui Fajarnes, representat per la procuradora Pérez Asensio i assistit per la lletrada Cabanes Ferrando, contra la seua esposa Fraiha Jabari, declarada en rebel·lia i d'acord amb els següents.   
Dispositiva   
Estime la demanda interposada per Miguel Sudqui Fajarnes, contra Fraiha Jabari, i declare el divorci i la dissolució del matrimoni format entre ambdós, amb tots els efectes inherents a aquesta, que es regirà per les mesures següents:   
Primera. Amb el manteniment de la pàtria potestat compartida, atorgue a la mare la guarda i custòdia dels fills comuns, S. K., amb un règim de visites en favor del pare a concretar en l'execució de la sentència de conformitat amb el que s'ha exposat en el raonament jurídic segon d'aquesta resolució.   
Segona. En concepte d'aliments a favor dels dos fills seus, el demandant haurà de pagar, dins dels cinc primers dies de cada mes en el compte corrent indicat per la demandada, la quantitat de dos-cents quaranta euros mensuals, suma que s'actualitzarà automàticament cada any d'acord amb l'índex de preus al consum. També seran a càrrec seu la meitat de les despeses extraordinàries que puguen produir-se en relació amb aquest.   
Notifiqueu aquesta resolució a les parts.   
No pertoca fer un pronunciament exprés sobre la imposició de costes.   
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.   
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, indicant la infracció comesa segons el recurrent. Sense aquests requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 €, en el compte de dipòsits i consignacions d'aquest Jutjat, obert en Banesto: 0030; oficina 3072; dígit de control 20; compte del Jutjat 7528524068; en descripció 1193-0000-02-número del procediment amb quatre dígits-dos últims números de l'any, llevat que el recurrent tinga concedit el benefici de justícia gratuïta; de conformitat amb el que disposa la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.   
Aquesta és la meua sentència la qual, jutjant definitivament, pronuncie, mane i firme».   
Atés que es desconeix el domicili o la residència actuals de la part demandada, mitjançant una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat  
València, 13 de novembre de 2009.- La secretària judicial: Alicia Ordeig Rabadán.